Magyar Dolgozók Pártja

Központi Vezetőség

Budapest

Tárgy: feljegyzés a Tragédia szükségtelenségéről

Tisztelt Elvtárs!

Fontos ügyre szeretném felhívni a figyelmet. Jól felépített rendszerünket komoly veszély fenyegeti.

A Major Tamás vezette Nemzeti Színházban, kiváló színészeink felhasználásával próbálnak olyan gondolatokat az emberekhez juttatni, amelyek ellenségesek a kommunista ideológiával. Újságíró kritikusok némelyike is lelkesedik, példának tudom felhozni Mátrai-Betegh Béla Magyar Nemzetben megjelent írásait, melyből néhány mondat példaként:

„A mű gondolatmenete – számos kitérő után – végeredményben a haladásban és az emberiség nagy céljába vetett hitben kulminál.”

„A felújítás hatalmas munkájában osztozók mindegyike részes abban, hogy a néző azzal az élménynyel hagyhatja el a Nemzeti Színházat: Madách igazi hangját hallotta szólni.”

Ilyen gondolatokra nincs szükség. Javaslom, hogy az újságíró elvtárssal egy megbízható elvtárs beszélgessen el, szükség esetén távolítsák el például helyezzék át vidékre.

A műben több olyan elem is található, amely mondanivalója államellenes.

A következő mondatok hangzanak el Az ember tragédiájában:

„Eljöttem, hogy küldőimnek kezébe,

A felséges nép kezébe téve

Hatalmamat, beszámoljak neki”

Mit képzelnek, az elvtársak majd számot adnak döntéseikről?

„Szörnyű világ! – csupán meghalni jó.”

Ilyen negatív gondolatokra nincs szüksége az embereknek, hisz pártunk mindenkiről kiválóan gondoskodik.

Pártunk vezére Rákosi elvtárs is nemtetszését fejezte ki a mű iránt, miután megtekintette az előadást

A népnek szükségtelen e műnek a játszása, helyette inkább vígjátékokat mutassanak be, azzal szórakoztassák elvtársainkat.

Budapest, 1955. április 3.

Elvtársi üdvözlettel:

Mérnök csemeték